དེ་ནས་བཟུང་ཁྲི་པ་རིམ་བྱོན་དང་བླ་མ་དགེ་བའི་བཤེས་གཉེན་རྣམས་ཀྱི་བཀའ་དྲིན་ལས།རྫོགས་རིམ་པ་དང་།བསྐྱེད་རིམ་པ།ལམ་རིམ་པ།མཚན་བརྗོད་པ་བཅས་འཛིན་གྲྭ་བཞིས།ལམ་རིམ་ཆེ་ཆུང་དང་།ཕྱི་སྐར་རྩིས་ཀྱི་རི་མོའི་ལག་ལེན།ནང་རྩ་རླུང་གི་རྣམ་བཞགགཞན་བསྐྱེད་རྫོགས་ཀྱི་ལམ་དང་འབྲས་བུ།རྒྱུད་འགྲེལ་བ་དང་བཅས་པ་ལ་འཆད་ཉན་བྱེད་པའི་ཕྱག་སྲོལ་བཟང་བོ་ཚུགས་པར་མ་ཟད།དེ་དག་གི་འབྲས་བུ་མངོན་དུ་གྱུར་བའི་སྐྱེས་ཆེན་དམ་པ་མང་པོ་བྱོན།སྤྱི་ལོ་ལོའི་ཡར་སྔོན་དུ་གྲྭ་ཚང་འདི་ལ་འདུ་ཁང་དང་།མགོན་ཁང་།སྦྱིན་སྲེག་ཁང་།ཆོས་གྲྭའི་ཁྲི་དབང་།ཕྱག་མཛོད་ཁང་།རུང་ཁང་།གྲྭ་ཤག་བརྒྱད་ཅུ་ཙམ།དགེ་འདུན་པ་བརྒྱ་ཕྲག་ལྷགཁྱད་པར་དུ་གནའ་རབས་ཀྱི་སྐུ་གསུང་ཐུགས་རྟེན་བྱིན་ཅན་མང་པོ་བཞུགས།སྤྱི་ལོ་ལོའི་གོད་ཆག་དང་རིག་གནས་གསར་བརྗེ་སྐབས།གྲྭ་ཚང་འདིའི་འདུ་ཁང་དང་མགོན་ཁང་སོགས་ཀྱིས་མཚོན་པའི་སྐུ་གསུང་ཐུགས་རྟེན་ཐམས་ཅད་རྨང་ནས་འཇིག་ཟིན།དགོན་ཤུལ་རྨ་ལྷོ་ཁུལ་མི་རིགས་དགེ་ཐོན་སློབ་གྲྭར་བསྒྱུར།སྤྱི་ལོ་ལོར་རོང་བོ་དགོན་ཆེན་བདེ་ཆེན་ཆོས་འཁོར་གླིང་གི་ཆོས་སྒོ་སླར་ཡང་ཕྱེས་པ་ནས་བཟུང་།སྔོན་ཆད་ཀྱི་གྲྭ་པ་རྒན་པ་འགས་གྲྭ་ཚང་རང་གི་འདོན་ཆོས་སྤྱོད་དང་།ཆོ་ག་ཕྱག་ལེན་རྣམས་ཉམས་པ་སོར་ཆུད་དང་མི་ཉམས་པ་གོང་འཕེལ་དུ་བཏང་སྟེ།ཆོས་ཐོག་རྣམས་ལྷ་ཁང་སོ་མ་དང་ཚོགས་ཆེན་འདུ་ཁང་གང་རུང་དུ་འཚོགས་ནས་སྔོན་མའི་ཕྱག་སྲོལ་བཟང་པོ་རྒྱུན་འཛིན་བྱས།སྤྱི་ལོ་ལོར་བསེ་སྐུ་ཕྲེང་དྲུག་པ་དང་གྲྭ་ཚང་རང་གི་གྲྭ་པ་རྒན་གཞོན་རྣམས་ཀྱིས་ལས་འགན་ཕྲག་ཏུ་བཞེས་ཏེ།དད་ལྡན་མང་ཚོགས་རྣམས་ཀྱིས་རྒྱུ་ནོར་གྱི་ཞལ་འདེབས་དང་ལུས་ཀྱི་ངལ་རྩོལ་བཅས་ཀྱི་རོགས་རམ་ལ་བརྟེན་ནས།སྔོན་ཆད་ཀྱི་བསེ་ནང་ཆེན་གྱི་ཤུལ་དུ་ད་ལྟའི་འདུ་ཁང་རྟེན་དང་བརྟེན་པ་བསྐྱར་བཞེངས་མཛད།དེ་ནས་རིམ་གྱིས་དུས་འཁོར་བློས་བསླངས་དང་འབྲེལ་བའི་སྦྱིན་སྲེག་ཁང་དང་།མགོན་ཁང་སོགས་རྟེན་བཞེངས་ཀྱི་སྐོར་རྒྱ་ཆེན་པོ་ལེགས་གྲུབ་བྱུང་།ད་ལྟ་གྲྭ་ཚང་འདིར་འདུ་ཁང་དང་།དུས་འཁོར་བློས་བསླངས་དང་འབྲེལ་བའི་སྦྱིན་སྲེག་ཁང་།མགོན་ཁང་།རུང་ཁང་།གྲྭ་ཤག་ཉེར་གཅིགདགེ་འདུན་པ་བཞི་བཅུ་ལྷག་བཅས་བཞུགས།